Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko paranemisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan Yliluonnollista! -ohjelmaan.
Hei! Sid Roth tässä.
Tervetuloa maailmaani, joka on luonnollisesti yliluonnollinen.
Vieraani mukaan meidät on luotu niin, -
että paholaisen pitäisi pelätä meitä. Oletteko samaa mieltä?
Haluatteko kuulla asiasta lisää ja alkaa elää niin?
Olen innoissani ajatuksesta, jonka sait Jumalalta: -
Meidät on luotu niin, että paholaisen pitäisi pelätä meitä.
Voisin toistella sitä jatkuvasti. Miten sait tämän ilmoituksen?
Rukoilin, ja Jumala sanoi: "Olen luonut sinut pelättäväksi."
Sanoin, etten halunnut, että minua pelättäisiin. Halusin ystäviä.
Jumala laittoi paratiisissa vainon naisen siemenen ja käärmeen välille.
Se tarkoittaa, että Hän pani meihin jotain, jota paholainen pelkää.
Jumala selitti, että kun Lucifer oli taivaan valtaistuimen luona, -
häntä kutsuttiin Kointähdeksi, mutta Jeesus oli kirkkaampi tähti.
Hän oli Jumalan kirkkaudessa ja ymmärtää tuon kirkkauden voiman.
Jumala on pannut meihin omaa kirkkauttaan tai DNA:tansa, -
ja siksi sisällämme on jotain, joka pelottaa paholaista.
Jumala sanoo psalmissa 139 myös, että meidät on tehty ihmeellisesti.
Meissä on jotain ihmeellistä. Hän on siis tarkoittanut, -
että meidän tulisi tutkia kaikkea sitä suuruutta, joka meille on varattu -
ja kaikkea sitä, mitä Hän on sanonut meistä jo aikojen alusta asti.
Kerro miehestä, jolle oli tehty ohitusleikkaus. Tämä on hieno tarina.
Se oli neljän suonen ohitusleikkaus. Miehen isällä oli ollut kovettumia, -
joten lääkärin mukaan leikkaus ei auttaisi kuin muutaman vuoden.
Koska isä oli kuollut tuohon vaivaan, se saattaisi olla kohtalokas.
Mies alkoi ajatella, että hänen kohtalonsa oli kuolla siihen.
Autoin häntä muuttamaan ajatteluaan. ―Kehoasi ei luotu rappeutumaan.
Olet istuttanut tuon ajatuksen kehoosi, ja se alkaa lakata toimimasta.
Hän alkoi siunata valtimoitaan ja ajatella, että ne olivat hyvät.
Jumala antoi minulle nämä valtimot.
Siunaan niitä, sillä ne ovat hyvät. Veri virtaa lävitseni!
Kuulostaa oudolta luonnollisessa mielessä. ―Hänestä ei tuntunut siltä.
Kun hän meni taas tutkimuksiin, lääkäri katsoi kuvia ihmeissään.
Oli tapahtunut jotain, josta hän oli vain lukenut yliopistossa.
Tässä on kiinnittämäni siirre, -
mutta kehosi kasvatti luonnollisen ohitussuonen sen ympärille.
En tiedä, mitä ajatella siitä. ―Se on Jumalan työtä. Halleluja!
Asiat, joista opetat, ovat todella tärkeitä, -
mutta vain harvat Raamattuun uskovat ihmiset ymmärtävät niitä.
He itse asiassa tuhoavat itsensä, perheensä ja lapsensakin. Kerro siitä.
Puhumme lapsillemme siitä, miltä meistä tuntuu, kuten: -
"Miksi teit noin? Sinusta tulee samanlainen kuin veljestäsi -
tai naapurin Kallesta!" Istutamme heihin ajatuksia, joista tulee kuvia.
Kuvat taas muovaavat tulevaisuutta. Näin annamme luvan tehdä väärin -
sen sijaan, että sanoisimme, että heidät on luotu Jumalan kuvaksi, -
että Jumalalla on heille suunnitelma ja että he pystyvät mihin vain.
Kehuisin lasta fiksuksi, vaikka se ei vielä näkyisi hänestä.
Opettaja ja kaikki muut sanovat, ettei hän menesty kovin hyvin.
Lapselle on tärkeää kuulla erityisesti vanhemmiltaan, -
että he uskovat häneen.
Kerro siitä huumenarkomaanista.
Se oli ihmeellistä. Olin Australiassa puhumassa -
yhteistyöstä Pyhän Hengen kanssa. Ennen kokousta luokseni tuli -
nuori nainen, joka sanoi: "Hei, olen Jennifer, huumenarkomaani."
Tuosta tulee mieleen AA-ryhmät, joissa esittäydytään aina: -
"Olen se-ja-se, alkoholisti." Se voi toimia AA:ssa, -
mutta aivotiede auttaa meitä ymmärtämään, miten pahasta se on.
Se oli minusta outoa. Kokous alkoi, ja hän istui suoraan eteeni.
Se ärsytti minua. Pyhä Henki kysyi: "Kauanko aiot sietää tuota?"
Kysyin: "Kauanko olet sietänyt sitä?"
Henki sanoi, että minun piti muuttaa hänen käsityksensä itsestään.
Minun ei ollut tarkoitus huutaa, mutta ärtyneenä sanoin hänelle: -
"Kuka sanoi, että olet narkomaani? Annat itsellesi luvan epäonnistua.
Olet Korkeimman Jumalan tytär. Lopeta tuo."
Kolmen kuukauden päästä hän lähetti sähköpostia ja kertoi, -
ettei ollut illalla käyttänyt huumeita, vaikka oli tehnyt niin 24 vuotta.
Hän ei ollut käyttänyt niitä kolmeen kuukauteen, ja olo alkoi olla parempi.
Vähän aikaan sitten hän kertoi aloittaneensa raamattukoulun, -
saaneensa ajokorttinsa takaisin ja olleensa vuoden ilman huumeita.
Kaikki alkoi siitä, että muutit hänen käsityksensä hänestä itsestään.
Hän näki itsensä narkomaanina, ja meistä tulee sitä, mitä ajattelemme.
Jos tartumme johonkin ajatukseen, meistä tulee sen kaltaisia.
Kuullessaan, miten Jumala hänet näki, hän alkoi muuttua sellaiseksi.
Hän ei enää hyväksynyt kohtalokseen sitä, että oli huumenarkomaani, -
vaan sai kuulla, ettei hänen tarvinnut olla sellainen, vaan itse asiassa -
hän oli sallinut itsensä epäonnistua.
Mottosi kuuluukin: -
"Jos voit muuttaa ajatuksesi, voit muuttaa maailmasi."
Mitä Jeesus tarkoitti Taivasten valtakunnan tempaamisella itselleen?
Matteuksen luku 11. Tuo ajatus irrotetaan joskus asiayhteydestään.
Jeesus sanoi, että Johannes Kastaja on suurempi kuin kukaan ihminen, -
mutta jokainen taivaaseen päässyt on häntä suurempi. Hän jatkoi, -
että taivasta vastaan hyökätään, ja hyökkääjät tempaavat sen itselleen.
Hyökkääjäksi käännetty sana biazo tarkoittaa oikeasti syrjäyttämistä.
Jeesus siis sanoo, että jos haluamme päästä Jumalan valtakuntaan, -
kutsumme elämäämme kuninkaan, joka syrjäyttää elämästämme kaiken, -
missä ei ole Hänen kosketustaan.
Hän syrjäyttää ajatuksemme, mielipiteemme ja kirouksemme -
ja vakiinnuttaa meihin oman ajattelu- tapansa ja käsityksensä meistä.
Tiedekin todistaa sen, mistä nyt puhumme, -
mutta tämä on tieteen yläpuolella, ja harvat uskovat ymmärtävät tämän.
Tieteen mukaan 75 prosenttia sairauksista, joista ihmiset kärsivät, -
tulee heidän ajattelustaan. Korjataan siis ajatteluasi!
Yliluonnollista! jatkuu pian.
Monet ohjelman katsojat ovat kokeneet ihmeitä ja paranemisia.
Joulupäivänä vuonna 2012 olin sairas ja luulin kuolevani pian.
Katsoin ohjelmaasi ja otin joitakin vieraasi rukouksia päiväohjelmaani.
Olen parantunut! Lapsenikin ovat päässeet lähemmäs Herraa.
Annoin heidän katsoa ohjelmaasi, ja tyttäreni alkoi puhua kielillä.
Poikani käytös muuttui täysin.
Kiitos, että isännöit ohjelmaa ja jaat tietoa hengellisistä asioista!
Olen kärsinyt 34 vuotta selkävamman seurauksista.
Katsoin ohjelmaa paranemisesta, ja selkäni parani heti. Kiitos, Jeesus!
Jos ohjelma on koskettanut sinua, -
kerro siitä meille osoitteessa www.sidroth.org/praise.
Maailma erottelee ihmiset eri ryhmiin.
Raamattu kertoo, kuinka Jeesus yhdisti juutalaiset ja ei-juutalaiset.
Hän loi uuden ihmisen, uuden ihmiskunnan.
Jumala toimii tämän uuden ihmiskunnan kautta -
voimallisemmin kuin koskaan.
Sid Roth on todennut, että Raamattu on avain juutalaisten sydämiin.
Kun seurakunta avautuu ihmeille ja merkeille, -
maailma näkee Jumalan.
Nettisivuillamme on opetusmateriaalia tästä aiheesta.
Tulet ymmärtämään Israelia ja seurakunnan juutalaisia juuria.
Käy osoitteessa www.sidroth.org niin saat kuulla, -
mikä on avain Jumalan siunauksiin.
Monet ohjelman katsojat ovat kokeneet ihmeitä ja parantumisia.
Alaselästäni puuttui välilevy. Sid sanoi: "Jumala parantaa selän".
Tiesin heti parantuneeni. Olen nyt tuuman pidempi. Kiitos Jeesus!
Jos ohjelma on koskettanut sinua, -
kerro siitä meille osoitteessa www.sidroth.org/praise.
Yliluonnollista! jatkuu pian.
Jopa tiede vahvistaa, että meidän pitää hallita ajatuksiamme.
Raamattu sanoo, että olemme sellaisia kuin mitä ajattelemme.
Mielellä on suuri vaikutus kehoon.
Joka päivä 30 000 ajatusta virtaa mielemme läpi.
30 000 ajatusta päivässä on paljon. Ja miten suuri osa niistä on hyviä?
On vaikea päättää, ajatteleeko vasemmalla vai oikealla puoliskolla.
Se voi tuntua raastavalta. On havaittu, että 50 prosentilla -
1. vuoden lääketieteen opiskelijoista on niiden sairauksien oireita, -
joista he ovat lukeneet, koska he ajattelevat niitä niin paljon.
Pidän opetuksestasi, jonka mukaan -
meidät on luotu ottamaan vastaan Jumalan ajatuksia. Kerro tästä lisää.
Jakeessa Ps. 139:17 ihmetellään, miten suuri on Jumalan ajatusten luku.
Jakeessa Ps. 40:5 sanotaan, että Jumalan ajatukset ovat meissä.
Jumala pommittaa henkeämme ajatuksillaan. Ne tulee ottaa kiinni.
Kun ymmärrämme, mitä Hän ajattelee meistä, muiden ajatukset, -
hylkääminen ja loukkaukset alkavat tuntua mitättömiltä.
Jumalan ajatukset ovat vahvempia ja syrjäyttävät muut ajatukset.
Elämämme muuttuu, kun alamme toteuttaa Hänen ajatuksiaan -
muiden ihmisten odotusten sijasta. Se vaikuttaa meihin fyysisesti.
Jumala loi meidät, ja kehomme reagoi Luojansa ajatuksiin.
Puhut Jumalan kirjasta, johon on koottu kaikki Hänen ajatuksensa -
juuri meistä yksilöinä. Se on tehty jo paljon ennen syntymäämme.
Miten voimme löytää tuon kirjan, ettemme hukkaisi sitä?
Psalmissa 139 Jumala puhuu ajatuksistaan meitä kohtaan -
ja sanoo kirjoittaneensa koko DNA:mme tuohon kirjaan.
Se tapahtui jo ennen maailman luomista.
Hetkinen. Jos koko DNA:mme on kirjoitettu tuohon kirjaan, -
tiedän, ettei Hän kirjoittanut sen olevan huonoa. ―Ei niin.
Mistä huono DNA sitten tuli, jos meidät on tehty ihmeellisesti?
Kaikki, mitä Jumala loi, oli hyvää. Mikään ei ollut huonoa tai kelvollista.
DNA ei tarkoita vain kromosomeja, vaan myös potentiaaliamme.
Jumalan kirja meistä on kuin profetioita elämästämme.
Kutsun sitä Jumalan vauvakirjaksi. Hän on kirjoittanut sinne asioita.
En halua kuulla kerran Herran luona, etten päässyt johdantoa pidemmälle, -
koska pelkäsin epäonnistuvani ja koin olevani liian vähäarvoinen.
Jumala on kirjoittanut elämästäni sivukaupalla, ja haluan elää sen.
Kun Jumala kutsui minut opettamaan Sanaa, ajattelin ensin, -
ettei kukaan perheestäni ollut ikinä tehnyt sitä eikä se kuulunut taustaani.
Minun piti päättää, uskonko taustaani vai Jumalan suunnitelmaa. ―Kerro -
nollaamisen periaatteesta. Tai kerro ensin, mikä on varustus.
Raamattu kehottaa meitä hajottamaan maahan jokaisen varustuksen, -
joka nousee Jumalan tuntemista vastaan. Varustukset ovat ajatuksia.
Voit kuvitella, että se on linnoitus, jonka olet luonut ajatuksista, -
kuten: "Kukaan ei pidä minusta", "Kukaan ei rakasta minua" -
tai: "En ole minkään arvoinen." Olet sitä, mitä ajattelet.
Nyt olet rakentanut linnakkeen, josta mikään ei pääse sisään tai ulos.
Tämä tekee ihmisistä sisäänpäin kääntyneitä erakkoja.
Ei Jumala tehnyt sinusta sellaista, vaan maailma ja paholainen!
Sinun on aika tulla ulos kuorestasi ja olla Jumalan upea luomus!
Puhut nollaamisesta. Mitä se on?
Tiedämme, että kehoakin varten on 21 päivän detox-kuureja.
Voimme poistaa myrkkyjä itsestämme myös hengellisesti.
Se tarkoittaa, että kirjoitan 21 päivän ajan muistiin kaikki ajatukseni, -
jotka ovat kielteisiä joko itseäni tai muita kohtaan, -
ja korvaan ne asioilla, joita Raamattu sanoo minusta.
Hylkään huonot ajatukset ja korvaan ne toisilla ajatuksilla.
Kun vihollinen hyökkää, Jumala tulee avuksi kuin virta.
Jumala täyttää mielemme ajatuksilla, joita Hänellä on meistä.
Jer. 29:11 "minä tunnen ajatukseni, jotka minulla on teitä kohtaan, -
sanoo Herra: rauhan eikä turmion ajatukset; -
minä annan teille tulevaisuuden ja toivon."
Meidän pitää 21 päivän ajan korvata huonot ajatukset hyvillä.
Tiedekin osoittaa tämän, -
mutta kun käytät Jumalan yliluonnollista Sanaa, -
Sana, jonka kautta kaikki luotiin, voi muuttaa kaiken, -
ja muutosten sykli nopeutuu. Kohta puhumme siitä, -
että Kerryllä on erityinen voitelu auttaa unenpuutteesta kärsiviä -
sekä niitä, jotka kärsivät hylkäämisestä ja kääntävät -
muiden ajatukset itsestään pahemmiksi kuin ne ovatkaan.
Teidän ei tarvitse tuhota noita linnakkeita, vaan toivoa on!
Yliluonnollista! jatkuu pian.
Jos pidät ohjelmistamme, voit katsoa niitä arkistostamme -
kellon ympäri, joka päivä, -
tietokoneellasi, älypuhelimellasi, iPadin tai tabletin kautta.
ISN varustaa sinut olemaan normaali -
Raamatun tarkoittamalla tavalla.
Osoite on www.SIDROTH.org/ISN
Yliluonnollista! jatkuu.
Kerry sanoo käyttävänsä kielteisiä ajatuksia hyväkseen -
harjoitusvastustajinaan. Mitä oikein teet aamuisin?
Meidän pitää vangita kaikki ajatuksemme ja keihästää ne.
Paavali sanoo, ettemme saa antaa paholaiselle sijaa elämässämme.
Hän ei saa vallata meitä.
Kun minulla on kielteisiä ajatuksia, ajattelen astuvani niistä ulos.
Ne yrittävät vallata elämääni, joten torjun ne enkä ajattele niitä.
Ne ovat minulle kuin myrkkyä.
Otat vallan ennen kuin paholainen ehtii heittää keihästään. Pidän siitä.
Meidän pitäisi hallita ajatuksiamme.
On tavallista muuttaa mielensä vaikkapa lounaspaikan suhteen.
Se tarkoittaa, että voimme muuttaa ajatuksiamme tuhoisistakin asioista.
Kerro unenpuutteesta. Tilastojen mukaan moni kärsii -
jonkinlaisesta unettomuudesta tai vaikkapa uniapneasta.
Sinulla on yliluonnollinen voitelu auttaa heitä, mutta kerro ensin, -
mikä mielestäsi tässä on ongelma? ―Unenpuute sotkee mielen.
Jos emme saa nukuttua hyvin, meistä voi tulla vainoharhaisia.
Alamme uskoa olemattomia asioita.
Paholaisen on paljon helpompi istuttaa ajatuksia mieleemme.
Nukkuessa pitäisi kuulla Jumalaa! Jos ei nuku, ei voi nähdä unia.
Psalmin 16 mukaan Jumala puhuu meille, kun nukumme.
Monien ihmisten ongelmien syy ovat itse asiassa univaikeudet.
Kun he käyvät nukkumaan, ajatukset vilisevät mielessä. ―Kuten minulla.
On tärkeä oppia, miten voimme rauhoittaa mielemme ja ajatuksemme.
Miten voit muuttaa mielesi moottoritiestä hiljaiseksi kylätieksi?
Se onnistuu, jos hallitsemme ajatuksiamme.
Mikä sinusta on oikean ajattelun päämäärä?
Avata mielemme kuulemaan, mitä Jumala haluaa sanoa.
Voiko jokainen kuulla Häntä? ―Voi. Hän loi meille kyvyn kuulla Häntä, -
mutta päivän kiireet, maailman tuomat pelot, -
perheen ongelmat ja maailman huolet tukahduttavat siemenen.
Rukoile niin kuin Jumala kehottaa, mutta erityisesti niiden puolesta, -
jotka kokevat tulleensa torjutuiksi ja jotka kärsivät unenpuutteesta.
Kaikki te, jotka kärsitte uniapneasta tai yöllisestä levottomuudesta.
Rukoilen, että kun käytte nukkumaan, voitte luottaa Raamatun lupaukseen, -
että Hän antaa ystävilleen unen. Uni on lahja Jumalalta, -
joka meidän pitää ottaa vastaan. Te, jotka pelkäätte tulevaa yötä, -
koska tiedätte vain pyörivänne sängyssä ja olette kokeilleet kaikkea, -
kokeilkaa ajatella: "Jeesus rakastaa minua suorastaan hillittömästi.
Hän haluaa tulla uneeni ja asettaa joitakin asioita uudelleen."
Hän päivittää sinut nukkuessasi uudelle tasollesi kuin kännykän.
Rukoillaan. Isä, Herran Jeesuksen nimessä olet antanut meille -
oikeuden ottaa vastaan unen lahjan ja olla täynnä energiaa aamuisin.
Armosi on joka aamu uusi, ja rukoilen uutta elämää heidän aamuihinsa.
Kun he käyvät nukkumaan, mikään ei kiusaa heitä -
eikä heillä ole painajaisia, vaan puhut heille unien kautta.
Murramme unettomuuden kierteen. Julistan teille nyt, -
että kun käytte illalla nukkumaan, teillä on rauha ja sydämenne on kevyt.
Teille, jotka pelkäätte tulevaisuutta ja sitä, mitä se tuo tullessaan, -
Pyhä Henki sanoo, ettei toivonne ole ihmisten teoissa tai taloudessa, -
vaan Jumalan teille antamassa lahjassa ja ikuisessa palkinnossa.
Vastustan nyt Jeesuksen nimessä teitä kiusaavaa pelon henkeä, -
joka tuottaa teille ajatuksia tuhosta, epäonnistumisesta ja hylkäämisestä -
ja saa teidät ajattelemaan, -
että toiset ihmiset ajattelevat teistä jotain, mitä he eivät edes ajattele.
Katkaisen napanuoran, joka sitoo teidät johonkin ajatukseen -
tai johonkin vähäisempään Jumalaan, murran sen vallan teihin.
Hallitkoon Jumalan rauha teitä.
Jos olet tehnyt parannuksen synneistäsi ja tunnustanut uskosi, -
uskot, että Hän on antanut syntisi anteeksi ja että Hän elää sinussa, -
sinut on luotu sellaiseksi, että paholainen pelkää sinua!
Monet ohjelman katsojat ovat kokeneet ihmeitä ja paranemisia.
Olin katsomassa lähetystä, jossa oli vieraana Guillermo Maldonado.
Olen kärsinyt vuosia diabeteksesta ja fibromyalgiasta, ja ne paranivat.
Kipuni ovat poissa ja verensokerini on taas normaali ilman lääkitystä.
Oikea korvani irtosi autokolarissa vuonna 1983. Minulle tehtiin uusi -
kylkirustosta ja ihosiirteistä, mutta korvassa on ollut tulehduksia, -
ja siinä on huono kuulo. Jeremy Nelson sai ohjelmassa sanan, -
että jonkun autokolarissa vaurioitunut korva paranisi.
Kuului napsahdus, ja korva parani. Kiitos suurelle Jumalallemme!
Jos ohjelma on koskettanut sinua, -
kerro siitä meille osoitteessa www.sidroth.org/praise.
Ensi viikolla ohjelmassa: -
Seuraava vieraani sanoo, että kääntäjät ovat kaapanneet -
Raamatun alkuperäisen kulttuurin voiman, ja todistaa sen vakuuttavasti.
Suomennos: Anni Lähteenmäki